కొత్త ఢిల్లీ జిల్లా

న్యూ ఢిల్లీ జిల్లా, భారతదేశం, ఢిల్లీ రాష్ట్రం లోని పరిపాలనా జిల్లా.  దీని జిల్లా ప్రధాన కార్యాలయం న్యూఢిల్లీ. ఇది భారతదేశ రాజధాని. దాని సరిహద్దులలో ఉన్న న్యూఢిల్లీ పేరు దీనికి పెట్టబడింది. ఇది పూర్తిగా ఢిల్లీ మహానగరంలో ఒక భాగం. ఈ జిల్లా 1997లో స్థాపించబడింది.  అయితే 2012లో ఢిల్లీ జిల్లాలను పునర్నిర్మించే సమయంలో దీని సరిహద్దులు గణనీయంగా మారాయి

భౌగోళిక శాస్త్రం 
న్యూఢిల్లీ జిల్లా ఢిల్లీలోని నేషనల్ క్యాపిటల్ టెరిటరీ (ఎన్.సి.టి)లోని మూడు పురపాలక సంఘాలు,  అవి న్యూఢిల్లీ, ఢిల్లీ కంటోన్మెంట్, ఢిల్లీ నగరపాలక సంస్థ ప్రాంతాలతో విస్తరించి ఉంది.ఇది కేంద్రంగా ఉన్న లుటియన్స్ ఢిల్లీని కవర్ చేస్తుంది. ఎన్.సి.టి. నైరుతి సరిహద్దు గురుగ్రామ్ వరకు విస్తరించి ఉంది.  ఎన్.సి.టి.లోని ఇతర 10 జిల్లాలలో మాదిరిగానే పరిపాలనా సౌలభ్యం కోసం, చాణక్యపురి, ఢిల్లీ కంటోన్మెంట్, వసంత్ విహార్ అనే మూడు తహసీల్‌లుగా విభజించారు..

చరిత్ర 
న్యూ ఢిల్లీ జిల్లా 1997లో స్థాపించబడింది, ఎన్.సి.టి. పూర్వపు ఒకే జిల్లా 9 జిల్లాలుగా విభజించబడింది. అప్పటి సరిహద్దులలో, జిల్లా 35 కిమీ² విస్తరించి ఉంది. 2012లో ఢిల్లీ జిల్లాల సరిహద్దులను పునర్నిర్మించినప్పుడు, న్యూ ఢిల్లీ జిల్లా విస్తీర్ణం గణనీయంగా పెద్దదిగా మారింది. ఇప్పుడు పొరుగు రాష్ట్రమైన హర్యానా సరిహద్దు వరకు విస్తరించింది.

గణాంకాలు 

న్యూ ఢిల్లీ జిల్లాలో 3 తాలూకాలు, 0 గ్రామాలు, 4 పట్టణాలు ఉన్నాయి. 2011 భారత జనాభా లెక్కలు ప్రకారం, న్యూఢిల్లీ జిల్లాలో 33,208 గృహాలు ఉన్నాయి. జిల్లా లోని జనాభా 1,42,004. అందులో పురుషులు 77,942 కాగా, స్త్రీలు 64,062. మంది ఉన్నారు. 0-6 సంవత్సరాల మధ్య వయస్సు గల పిల్లల జనాభా 12.760, మంది ఉన్నారు. ఇది మొత్తం జనాభాలో 8.99% ఉంది.

న్యూ ఢిల్లీ జిల్లా లింగ నిష్పత్తి రాష్ట్ర లింగనిష్పత్తి 868తో పోలిస్తే దాదాపు 822 ఉంది.ఇది ఢిల్లీ రాష్ట్ర ఎన్.సి.టి. సగటు. న్యూ ఢిల్లీ జిల్లా అక్షరాస్యత రేటు 80.41% అందులో  పురుషులు అక్షరాస్యత రేటు 84.27% శాతం, స్త్రీల అక్షరాస్యత రేటు 75.71% శాతం ఉంది.న్యూ ఢిల్లీ మొత్తం వైశాల్యం 35 చ.కి.మీ, జనాభా సాంద్రత చ.కి.మీకి 4057. మొత్తం జనాభాలో, జనాభాలో 100% మంది పట్టణ ప్రాంతంలో 0% గ్రామీణ ప్రాంతంలో నివసిస్తున్నారు. న్యూ ఢిల్లీ జిల్లాలో మొత్తం జనాభాలో 23.41% షెడ్యూల్డ్ కులానికి చెందినవారు ఉన్నారు. 0  మంది షెడ్యూల్డ్ తెగల వారు ఉన్నారు.

జిల్లా జనాభా మతం ప్రకారం 

 మొత్తం జనాభా 1,42,004
 హిందూ 1,24,482 - 87.66%
 ముస్లింలు 8,480 - 5.97%
 క్రిస్టియన్ 4,852 - 3.42%
 సిక్కులు 2,933  -2.07%
 జైనులు 6,79 -0.48%
 బౌద్ధులు 3,12 -0.22%
 మతం పేర్కొనబడనివారు - 2,00 0.14%
 ఇతర మతాలు 66 - 0.05%

మూలాలు 

ఢిల్లీ జిల్లాలు
క్రొత్త ఢిల్లీ జిల్లా

వెలుపలి లంకెలు